pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯ ส่งเสริมการเรียนรู้ที่ยั่งยืน ผ่านการพัฒนาเมืองการเรียนรู้แห่งอนาคตระดับเครือข่าย
วันพฤหัสบดีที่ 22 กุมภาพันธ์ 2567
22/02/2567
​นายกฯ ส่งเสริมการเรียนรู้ที่ยั่งยืน ผ่านการพัฒนาเมืองการเรียนรู้แห่งอนาคตระดับเครือข่าย
พร้อมชื่นชม UNESCO ประกาศ 3 จังหวัดของไทย ได้รับการคัดเลือกเป็นสมาชิกใหม่ในเครือข่ายระดับโลกของเมืองแห่งการเรียนรู้ในปีนี้
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตระหนักถึง และให้ความสําคัญกับการเรียนรู้ที่ยั่งยืน พร้อมส่งเสริมให้ประเทศไทยเป็นเมืองการเรียนรู้แห่งอนาคต ที่สามารถเรียนรู้ได้ตลอดชีพ สอดคล้องกับผลการประกาศรายชื่อสมาชิกในเครือข่ายระดับโลกของเมืองแห่งการเรียนรู้ (The UNESCO Global Network of Learning Cities: GNLC) ประจําปี 2567 ซึ่ง 3 จังหวัดของไทยได้รับการคัดเลือกเป็นสมาชิกในครั้งนี้ด้วย โดยรัฐบาลพร้อมส่งเสริมการเรียนรู้ระดับเครือข่าย พัฒนาเมืองแห่งการเรียนรู้ เพื่อรับมือกับการเปลี่ยนแปลงของโลกศตวรรษที่ 21
โฆษกประจําสํานักนายกรัฐมนตรี กล่าวว่า องค์การการศึกษาวิทยาศาสตร์และวัฒนธรรมแห่งสหประชาชาติ (UNESCO) ได้คัดเลือกสมาชิกในเครือข่ายระดับโลกของเมืองแห่งการเรียนรู้ จากคุณสมบัติ ซึ่งต้องเป็นเมืองที่สามารถจัดการทรัพยากรในทุกภาคส่วน เพื่อการจัดการเรียนรู้ตลอดชีวิตได้อย่างมีประสิทธิภาพ และมีความมุ่งมั่นเพื่อส่งเสริมการเรียนรู้ตลอดชีวิต รวมทั้งมีวิสัยทัศน์ชัดเจนในการส่งเสริมความเป็นเมืองแห่งการเรียนรู้ในอนาคต ซึ่งในครั้งนี้มีผู้ร่วมโครงการในเครือข่ายทั้งหมด 64 เมือง จาก 35 ประเทศทั่วโลก
โดยผลการคัดเลือกทําให้ในปี 2567 นี้ 3 จังหวัดของประเทศไทย ได้แก่ กรุงเทพมหานคร ขอนแก่น และยะลา ได้รับการคัดเลือกเพื่อเข้าร่วมเป็นสมาชิกใหม่ในเครือข่ายระดับโลกของเมืองแห่งการเรียนรู้ในครั้งนี้ด้วย จากเดิมที่ประเทศไทยเป็นสมาชิกของเครือข่ายนี้อยู่ 7 เมือง ได้แก่ เชียงราย (2562) เชียงใหม่ ภูเก็ต ฉะเชิงเทรา (2563) สุโขทัย พะเยา หาดใหญ่ (2565) โดยประเทศที่เข้าร่วมเป็นสมาชิกเครือข่าย จะมีสิทธิประโยชน์ เช่น ได้รับข้อเสนอแนะในการพัฒนาเมือง การสนับสนุนในการสร้างเมืองให้เป็นเมืองแห่งการเรียนรู้ที่มากขึ้น การได้แบ่งปันประสบการณ์การดําเนินงานกับเมืองในเครือข่าย รวมถึงมีสิทธิ์ที่จะได้รับการคัดเลือกเพื่อรับรางวัล UNESCO Learning City Award
“นายกรัฐมนตรีชื่นชมความสําเร็จของไทยจากการได้รับการรับรองดังกล่าว พร้อมกันนี้ รัฐบาลจะเดินหน้าส่งเสริมการสร้างเมือง และเครือข่ายแห่งการเรียนรู้ที่ยั่งยืน สามารถเรียนรู้ได้ตลอดชีวิต เพิ่มทักษะทรัพยากรมนุษย์ของไทยให้เท่าทันความรู้ ปรับกระบวนคิดให้ทันสมัยอยู่เสมอ เพื่อการดํารงชีวิตอย่างมีความสุข ท่ามกลางการเปลี่ยนแปลงทางสังคมที่รวดเร็ว เป็นกําลังสําคัญของชาติไทย และเป็นไปตามแผนการศึกษาแห่งชาติ ที่ส่งเสริมให้คนทุกช่วงวัยมีทักษะ ความรู้ ความสามารถ สามารถพัฒนาตนเอง แสวงหาความรู้และเรียนรู้ได้อย่างต่อเนื่องตลอดชีวิต” นายชัย กล่าว
รัฐบาลไทย-ข่าวทำเนียบรัฐบาล-นลินี ทวีสิน บินเดลี เข้าร่วมการประชุมระดับโลกของอินเดีย Raisina Dialogue ถกประเด็นภูมิรัฐศาสตร์และภูมิเศรษฐศาสตร์ ร่วมกับบุคคลระดับสูงทางการเมือง ภาคเอกชน และนักวิชาการ
วันพฤหัสบดีที่ 22 กุมภาพันธ์ 2567
22/02/2567
นลินี ทวีสิน บินเดลี เข้าร่วมการประชุมระดับโลกของอินเดีย Raisina Dialogue ถกประเด็นภูมิรัฐศาสตร์และภูมิเศรษฐศาสตร์ ร่วมกับบุคคลระดับสูงทางการเมือง ภาคเอกชน และนักวิชาการ
นลินี ทวีสิน บินเดลี เข้าร่วมการประชุมระดับโลกของอินเดีย Raisina Dialogue ถกประเด็นภูมิรัฐศาสตร์และภูมิเศรษฐศาสตร์ ร่วมกับบุคคลระดับสูงทางการเมือง ภาคเอกชน และนักวิชาการจากกว่า 115 ประเทศ
วันนี้ (22 ก.พ. 67) นลินี ทวีสิน ผู้แทนการค้าไทย ตอบรับคําเชิญเข้าร่วม Raisina Dialogue ครั้งที่ 9 ณ กรุงนิวเดลี ประเทศอินเดีย โดยงานนี้เป็นการประชุมชั้นนําของประเทศอินเดีย เพื่อเป็นเวทีที่รวมผู้นําระดับโลก ผู้กําหนดนโยบาย และผู้เชี่ยวชาญในสาขาต่าง ๆ มาหารือในประเด็นระหว่างประเทศที่มีความเร่งด่วนและสําคัญ โดยมี นายกรัฐมนตรีอินเดียและนายกรัฐมนตรีกรีซเป็นประธานในพิธีเปิดการประชุม นอกจากนี้ ในวันเดียวกันผู้แทนการค้าไทย ยังได้หารือกับรัฐมนตรีว่าการกระทรวงการต่างประเทศสวีเดน และรัฐมนตรีช่วยว่าการกระการต่างประเทศนอร์เวย์ หารือการส่งเสริมความสัมพันธ์ในทุกมิติ
นางนลินี ทวีสิน ผู้แทนการค้าไทย เปิดเผยภายว่า ตนได้ตอบรับคําเชิญเข้าร่วม Raisina Dialogue ครั้งที่ 9 ณ กรุงนิวเดลี ประเทศอินเดีย ซึ่งจัดขึ้นด้วยกระทรวงการต่างประเทศอินเดียร่วมกับ Observer Research Foundation (ORF) เพื่อเป็นเวทีแลกเปลี่ยนความเห็นและแนวทางการรับมือและใช้โอกาสจากประเด็นด้านภูมิรัฐศาสตร์ ภูมิเศรษฐศาสตร์ รวมถึงประเด็นระหว่างประเทศที่มีความเร่งด่วนและสําคัญ โดยในพิธีเปิดมีนายนเรนทรา โมดี นายกรัฐมนตรีอินเดียเข้าร่วม และนายคีรีอาคอส มิตโซทาคิส นายกรัฐมนตรีกรีซกล่าวถ้อยแถลงเปิดการประชุมในฐานะแขกผู้มีเกียรติ และในงานดังกล่าวมีผู้เข้าร่วมกว่า 2,500 คน จาก 115 ประเทศ ไม่ว่าจะเป็น รัฐมนตรี อดีตประมุขแห่งรัฐและหัวหน้ารัฐบาล ผู้บัญชาการทหาร ผู้บริหารอุตสาหกรรมชั้นนํา ผู้นําด้านเทคโนโลยี นักวิชาการ นักข่าว ผู้เชี่ยวชาญจาก Think Tanks รวมถึงเยาวชน
ผู้แทนการค้าไทย เสริมว่า ในวันเดียวกันนี้ ตนยังได้มีโอกาสหารือกับนายโทเบียส บิลล์สเตริม รัฐมนตรีว่าการกระทรวงการต่างประเทศสวีเดน โดยทั้งสองฝ่ายได้หารือถึงในหลายประเด็น โดยเฉพาะประเด็นการส่งเสริมการค้าการลงทุนไทย-สวีเดน ตลอดจนการส่งเสริมและขับเคลื่อนความสัมพันธ์ในทุกมิติ ทั้งนี้ ไทยและสวีเดนมีความสัมพันธ์ทางการทูตยาวนานถึง 156 ปี รวมถึงยังได้หารือกับนาย Andreas Motzfeldt Kravik รัฐมนตรีช่วยว่าการกระทรวงการต่างประเทศนอร์เวย์ ถึงแนวทางการสนับสนุนและขยายโอกาสการค้าการลงทุนระหว่างไทยและนอร์เวย์
ดร. นลินี กล่าวทิ้งท้ายว่า “การเข้าร่วมการประชุม Raisina Dialogue ครั้งที่ 9 เป็นโอกาสดีในการส่งเสริมสถานะและบทบาทของประเทศไทยในเวทีด้านการประชุมระดับนานาชาติ ผ่านการแสดงวิสัยทัศน์และนโยบายของรัฐบาลไทย และสะท้อนความสําคัญที่ไทยให้กับอินเดียในฐานะมิตรประเทศที่ใกช้ชิด และยังเป็นโอกาสในการหารือสองฝ่ายเพิ่มเติมกับผู้เข้าร่วมการประชุม ซึ่งเป็นบุคคลระดับสูงจากในภาคส่วนต่าง ๆ ของกว่า 115 ประเทศ”
รัฐบาลไทย-ข่าวทำเนียบรัฐบาล-กรมบัญชีกลางเพิ่มรายการยาฉีด สำหรับผู้ป่วยที่มีภาวะไขมันในเลือดสูง เพื่อให้ผู้มีสิทธิเข้าถึงยาที่จำเป็นและมีประสิทธิภาพต่อการรักษา
วันพฤหัสบดีที่ 22 กุมภาพันธ์ 2567
22/02/2567
กรมบัญชีกลางเพิ่มรายการยาฉีด สําหรับผู้ป่วยที่มีภาวะไขมันในเลือดสูง เพื่อให้ผู้มีสิทธิเข้าถึงยาที่จําเป็นและมีประสิทธิภาพต่อการรักษา
กรมบัญชีกลางกําหนดแนวทางกํากับการเบิกจ่ายค่ายาฉีด สําหรับผู้ป่วยที่มีภาวะไขมันในเลือดสูง ที่ใช้สิทธิสวัสดิการรักษาพยาบาลข้าราชการ โดยกําหนดเพิ่มรายการยาฉีดชนิดใหม่ที่ขึ้นทะเบียนกับ อย. ภายหลังวันที่ 1 มกราคม 2561 อีก 1 รายการ
นางแพตริเซีย มงคลวนิช อธิบดีกรมบัญชีกลาง เปิดเผยว่า กรมบัญชีกลางได้ร่วมกับสมาคมแพทย์โรคหัวใจแห่งประเทศไทย ในพระบรมราชูปถัมภ์ สมาคมโรคไตแห่งประเทศไทย และสมาคมต่อมไร้ท่อแห่งประเทศไทย กําหนดแนวทางกํากับการเบิกจ่ายค่ายาฉีด สําหรับผู้ป่วยที่มีภาวะไขมันในเลือดสูง ที่ใช้สิทธิสวัสดิการรักษาพยาบาลข้าราชการ โดยกําหนดเพิ่มรายการยาฉีดชนิดใหม่ที่ขึ้นทะเบียนกับ อย. ภายหลังวันที่ 1 มกราคม 2561 อีก 1 รายการ จากเดิมผู้ป่วยสามารถเบิกได้ จํานวน 2 รายการ ทําให้ปัจจุบันผู้ป่วยที่มีภาวะไขมันในเลือดสูง สามารถเข้าถึงยาเพื่อการรักษาดังกล่าวได้ 3 รายการ โดยมีอัตราการเบิกจ่ายค่ายา ดังนี้
1. ยา Evolocumab ราคา 5,000 บาท ต่อเข็ม
2. ยา Alirocumab ราคา 5,000 บาท ต่อเข็ม
3. ยา Inclisiran ราคา 50,000 บาท ต่อเข็ม
อธิบดีกรมบัญชีกลาง กล่าวเพิ่มเติมว่า เพื่อให้ผู้มีสิทธิและบุคคลในครอบครัว สามารถเข้าถึงยาที่จําเป็นและมีประสิทธิภาพ ภายใต้สภาวการณ์ที่เหมาะสม และสอดคล้องกับภาระงบประมาณ ได้ขอความร่วมมือจากสถานพยาบาลในการใช้ยาฉีดดังกล่าวให้เป็นไปตามแนวทางกํากับการเบิกจ่ายค่ายาที่กําหนดขึ้น โดยไม่มีการเรียกเก็บค่าใช้จ่ายส่วนเกินจากผู้ป่วย ทั้งนี้ ให้มีผลบังคับใช้สําหรับค่ารักษาพยาบาลที่เกิดขึ้นตั้งแต่วันที่ 1 มีนาคม 2567 เป็นต้นไป หากมีข้อสงสัยสามารถติดต่อสอบถามได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 0 2127 7000 ต่อ 6850 ในวันและเวลาทําการ
รัฐบาลไทย-ข่าวทำเนียบรัฐบาล-“คารม” เผย อย.สร้างความมั่นใจต่อผู้บริโภค ระบุยาย้อมผม มีเลขที่ใบรับจดแจ้ง ใช้ชนิดและปริมาณของสารเคมีเป็นไปตามมาตรฐานสากล มีความปลอดภัย
วันพฤหัสบดีที่ 22 กุมภาพันธ์ 2567
22/02/2567
“คารม” เผย อย.สร้างความมั่นใจต่อผู้บริโภค ระบุยาย้อมผม มีเลขที่ใบรับจดแจ้ง ใช้ชนิดและปริมาณของสารเคมีเป็นไปตามมาตรฐานสากล มีความปลอดภัย
“คารม” เผย อย.สร้างความมั่นใจต่อผู้บริโภค ระบุยาย้อมผม มีเลขที่ใบรับจดแจ้ง ใช้ชนิดและปริมาณของสารเคมีเป็นไปตามมาตรฐานสากล มีความปลอดภัย ย้ํายังไม่มีงานวิจัยชี้ชัดว่าสารเคมีที่ใช้เป็นส่วนประกอบในยาย้อมผมเป็นอันตรายต่อตับหรือไต
วันนี้ (22 ก.พ. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากกรณีที่มีการเผยแพร่ข่าวผ่านสื่อออนไลน์ว่าการใช้ยาย้อมผมบ่อย ๆ เป็นอันตรายต่อตับหรือไตนั้น สํานักงานคณะกรรมการอาหารและยา (อย.) ได้ชี้แจงว่า ข้อมูลดังกล่าวเป็นรายงานในต่างประเทศ พบผู้ป่วยบางรายมีความผิดปกติของตับและไตสัมพันธ์กับการสัมผัสยาย้อมผม แต่จํานวนเคสไม่มาก ปัจจุบันยังไม่มีงานวิจัยชี้ชัดว่าสารเคมีที่ใช้เป็นส่วนประกอบในยาย้อมผมเป็นอันตรายต่อตับหรือไต แต่การสัมผัสสารเคมีบ่อยหรือนานเกินไปอาจเพิ่มความเสี่ยงต่อสุขภาพ ทั้งการระคายเคืองหนังศีรษะและการแพ้ ซึ่งเป็นเรื่องเฉพาะบุคคล ทั้งนี้ สํานักงานคณะกรรมการอาหารและยา ได้ตรวจสอบยาย้อมผมอย่างสม่ําเสมอ พบว่ายาย้อมผมที่มีเลขที่ใบรับจดแจ้ง ใช้ชนิดและปริมาณของสารเคมีเป็นไปตามมาตรฐานสากล มีความปลอดภัยในการใช้ ขอให้ผู้บริโภคมั่นใจ
นายคารม กล่าวว่า ผู้บริโภคควรเลือกซื้อเครื่องสําอางที่มีฉลากภาษาไทย ระบุชื่อ ประเภทเครื่องสําอาง แสดงชื่อสารทุกชนิดที่ใช้เป็นส่วนผสม ชื่อและที่ตั้งของผู้ผลิตหรือผู้นําเข้า ปริมาณสุทธิ ครั้งที่ผลิต เดือนปีที่ผลิต เดือนปีที่หมดอายุ (สําหรับเครื่องสําอางที่มีอายุการใช้น้อยกว่า 30 เดือน) คําเตือน ที่สําคัญต้องมีเลขที่ใบรับจดแจ้ง ซื้อจากร้านค้าที่น่าเชื่อถือมีหลักแหล่งแน่นอน หรือร้านค้าออนไลน์ที่มีการจดทะเบียนพาณิชย์อิเล็กทรอนิกส์กับกรมพัฒนาธุรกิจการค้า เพราะหากใช้แล้วเกิดปัญหาจะได้ติดตามย้อนกลับเพื่อตรวจสอบได้
“หากผู้บริโภคพบผลิตภัณฑ์สุขภาพที่สงสัยว่าจะไม่ปลอดภัย สามารถแจ้งร้องเรียนได้ที่ สายด่วน อย. 1556 หรือผ่าน Line@FDAThai, Facebook : FDAThai หรือ E-mail : 1556@fda.moph.go.th ตู้ ปณ. 1556 ปณฝ. กระทรวงสาธารณสุข จ.นนทบุรี 11004 หรือสํานักงานสาธารณสุขจังหวัดทั่วประเทศ” นายคารม ย้ํา
รัฐบาลไทย-ข่าวทำเนียบรัฐบาล-"สมศักดิ์” แนะ เขตตรวจราชการ 12,17,18 รวบรวมโครงการน้ำ เสนอ สทนช.
วันอาทิตย์ที่ 25 กุมภาพันธ์ 2567
25/02/2567
"สมศักดิ์” แนะ เขตตรวจราชการ 12,17,18 รวบรวมโครงการน้ํา เสนอ สทนช.
จะได้โยกงบไปพัฒนาด้านอื่นแทน ย้ํา จะช่วยแก้จน ด้วยโครงการโคแสนล้าน เชื่อ เลี้ยง 4 ปี จะมีมูลค่า 5 แสนล้านบาท เตรียมดัน สัตวบาลอาสา ตําบลละ 1 คน
วันที่ 25 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสร่วมประชุมและติดตามการปฏิบัติราชการในเขตตรวจราชการ ที่ต้องรับผิดชอบ โดยมีเขตตรวจราชการที่ 12 กลุ่มภาคตะวันออกเฉียงเหนือตอนกลาง จังหวัดกาฬสินธุ์ ขอนแก่น มหาสารคาม ร้อยเอ็ด เขตตรวจราชการที่ 17 ตาก พิษณุโลกเพชรบูรณ์ สุโขทัย อุตรดิตถ์ และเขตตรวจราชการที่ 18 กําแพงเพชร นครสวรรค์ พิจิตร อุทัยธานี โดยในส่วนนี้ ตนมีอํานาจในการอนุมัติการจัดสรรงบประมาณรายจ่ายประจําปีงบกลาง รายการเงินสํารองจ่าย เพื่อกรณีฉุกเฉินหรือจําเป็นให้แก่หน่วยงานของรัฐ
นายสมศักดิ์ กล่าวอีกว่า ขอขอบคุณผู้ว่าราชการจังหวัด ทั้ง 13 จังหวัด ที่ได้ร่วมประชุม และเสนอโครงการมา ซึ่งเป็นเรื่องของอาชีพ เรื่องของโครงสร้างพื้นฐาน เช่นถนน แหล่งน้ํา โดยทั้งสองสิ่งนี้ ตนอยากทําให้มากที่สุด พร้อมมองว่า เรื่องน้ํา สามารถของบประมาณจาก สทนช.ได้ ซึ่งจะทําให้งบประมาณในส่วนนี้ สามารถนําไปพัฒนาด้านอื่นได้อีก ดังนั้น ขอให้ผู้ตรวจราชการ ช่วยกันรวบรวมโครงการที่เกี่ยวกับน้ําทั้งหมด เพื่อผลักดันเข้าสู่เว็ปไทยวอเตอร์แพลน ให้ สทนช.พิจารณาตามขั้นตอนต่อไป
“ส่วนการส่งเสริมอาชีพ เพื่อแก้ปัญหาความยากจน ผมได้ผลักดันโครงการโคแสนล้าน ซึ่งในแต่ละจังหวัดอย่างน้อยต้องมีประมาณ 5,000 ครอบครัว โดยทางผู้ว่าราชการจังหวัด และทุกหน่วยงานที่เกี่ยวข้อง ต้องช่วยกันพิจารณาว่า ครอบครัวไหนบ้างที่มีความพร้อม และมีศักยภาพในการเลี้ยงวัว โดยจากการทําโครงการนําร่อง 4 ปี ถือว่าประสบความสําเร็จเป็นอย่างมาก จึงขอให้ทางจังหวัด ช่วยอบรมในเรื่องผสมเทียม จะได้มีสัตวบาลอาสา ซึ่งผมอยากให้มีตําบลละ 1 คน จะได้เพียงพอต่อการดูแลสมาชิกที่เลี้ยงวัว โดยกองทุนหมู่บ้านฯ มีสมาชิก 13 ล้านคน หากเริ่มต้นเลี้ยง 2 ตัว ผ่านไป 4 ปี จะมีรายได้รวมทั้งหมดถึง 5 แสนล้านบาท” รองนายกรัฐมนตรี กล่าว
นายสมศักดิ์ กล่าวต่อว่า ส่วนครอบครัวที่ยากจน ตนอยากให้มีการจัดอบรมการทําบัญชีครัวเรือน เพื่อจะได้รู้การใช้จ่ายและการอดออม รวมถึงการหารายได้เพิ่ม ตนจึงเสนอโครงการวัว เพื่อเป็นรายได้เสริม ส่วนเกษตรฯด้านอื่น ตนก็ยินดีที่จะส่งเสริมอาชีพให้ พร้อมมั่นใจว่า หากเราไม่ทําในเรื่องของปศุสัตว์ ประชาชนจะไม่สามารถหลุดพ้น จากความยากจนได้ ตนจึงผลักดันอย่างเต็มที่ เพื่อยกระดับคุณภาพชีวิตความเป็นอยู่ของพี่น้องประชาชน
/////////
รัฐบาลไทย-ข่าวทำเนียบรัฐบาล-"รมว.ธรรมนัส"สั่งด่วน มอบเลขาธิการ ส.ป.ก. ตรวจสอบการจัดที่ดินในเขตปฏิรูปที่ดินพื้นที่ติดเขตอุทยานแห่งชาติเขาใหญ่ รวมถึงกรมอุทยานแห่งชาติฯ กรมป่าไม้ หรือหน่วยงานที่รับผิดชอบที่ดินขอ
วันเสาร์ที่ 24 กุมภาพันธ์ 2567
"รมว.ธรรมนัส"สั่งด่วน มอบเลขาธิการ ส.ป.ก. ตรวจสอบการจัดที่ดินในเขตปฏิรูปที่ดินพื้นที่ติดเขตอุทยานแห่งชาติเขาใหญ่ รวมถึงกรมอุทยานแห่งชาติฯ กรมป่าไม้ หรือหน่วยงานที่รับผิดชอบที่ดินขอ
"รมว.ธรรมนัส"สั่งด่วน มอบเลขาธิการ ส.ป.ก. ตรวจสอบการจัดที่ดินในเขตปฏิรูปที่ดินพื้นที่ติดเขตอุทยานแห่งชาติเขาใหญ่ รวมถึงกรมอุทยานแห่งชาติฯ กรมป่าไม้ หรือหน่วยงานที่รับผิดชอบที่ดินของรัฐทั่วประเทศ หากพบไม่ชอบด้วยกฎหมาย ให้ดําเนินการตามกฎหมายโดยเคร่งครัด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงนามคําสั่งด่วน ถึงเลขาธิการสํานักงานการปฏิรูปที่ดินเพื่อเกษตรกรรม (ส.ป.ก) ลงวันที่ 23 กุมภาพันธ์ 2567 เรื่อง นโยบายการดําเนินการบริเวณเขตพื้นที่กันชน (Buffer Zone) กับเขตปฏิรูปที่ดิน เพื่อให้การดําเนินงานของสํานักงานการปฏิรูปที่ดินเพื่อเกษตรกรรม เป็นไปตามกฎหมายและระเบียบที่เกี่ยวข้อง ให้การบริหารจัดการพื้นที่เขตปฏิรูปที่ดิน เหมาะสมตามหลักนิติศาสตร์ รัฐศาสตร์ และบริบทความจริงของสังคมในปัจจุบันที่เปลี่ยนแปลงไป
ทั้งนี้ รัฐมนตรีว่าการกระทรวงเกษตรและสหกรณ์ ได้มอบนโยบายและขอให้ ส.ป.ก. ดําเนินการตามหน้าที่และอํานาจโดยเคร่งครัดดังต่อไปนี้
1) ตรวจสอบการจัดที่ดินในเขตปฏิรูปที่ดินบริเวณพื้นที่ตามแนวเขตปฏิรูปที่ดินที่ติดต่อกับเขตอุทยานแห่งชาติเขาใหญ่และพื้นที่ต่อเนื่อง ว่าเป็นการจัดที่ดินโดยผิดกฎหมายหรือไม่ หรือจัดที่ดินให้แก่เกษตรกรโดยมิชอบด้วยกฎหมาย หรือยังมีที่ดินที่ยังไม่ได้ดําเนินการจัดให้แก่เกษตรกรแต่อย่างใด
2) จัดทําพื้นที่กันชน (Buffer Zone) ระหว่างพื้นที่ ส.ป.ก. พื้นที่อุทยานแห่งชาติ และพื้นที่ป่าสงวนแห่งชาติ โดยกันพื้นที่ดังกล่าวให้จัดทําเป็นป่าในเขตปฏิรูปที่ดิน
3) ตรวจสอบการจัดที่ดินในเขตปฏิรูปที่ดินบริเวณรอยต่อกับพื้นที่ในความรับผิดชอบของกรมอุทยานแห่งชาติสัตว์ป่าและพันธุ์พืช กรมป่าไม้ หรือหน่วยงานที่รับผิดชอบที่ดินของรัฐอื่น ๆ โดยให้ดําเนินการทั่วทั้งประเทศ ว่ามีกรณีจัดที่ดินโดยผิดกฎหมายหรือไม่ หรือจัดที่ดินให้แก่เกษตรกรโดยมิชอบด้วยกฎหมายหรือไม่ หรือยังมีที่ดินที่ยังไม่ได้ดําเนินการจัดให้แก่เกษตรกรแต่อย่างใด หากพบว่าการจัดที่ดินดังกล่าวไม่ชอบด้วยกฎหมาย ให้ดําเนินการตามกฎหมายหรือระเบียบที่เกี่ยวข้องให้ถูกต้องโดยเคร่งครัด
4) เตรียมการสํารวจพื้นที่ที่ยังไม่ได้รับการจัดสรรหรีอที่ดินว่างเปล่ารองรับเกษตรกรกลุ่มเปราะบางหรือกลุ่มผู้ด้อยโอกาสที่ไม่มีที่ดินทํากินโดยให้จัดสรรที่ดินให้กับกลุ่มเหล่านี้ตามระเบียบ ส.ป.ก. ต่อไป โดยให้ยึดถือตามคําสั่งอย่างเคร่งครัด
รัฐบาลไทย-ข่าวทำเนียบรัฐบาล-“เกณิกา”เผย กระทรวงเกษตรฯ สานต่อความร่วมมือไทย-ญี่ปุ่น รุดหน้าปูทางขยายโอกาสตลาดส่งออกส้มโอ
วันอาทิตย์ที่ 25 กุมภาพันธ์ 2567
“เกณิกา”เผย กระทรวงเกษตรฯ สานต่อความร่วมมือไทย-ญี่ปุ่น รุดหน้าปูทางขยายโอกาสตลาดส่งออกส้มโอ
“เกณิกา”เผย กระทรวงเกษตรฯ สานต่อความร่วมมือไทย-ญี่ปุ่น รุดหน้าปูทางขยายโอกาสตลาดส่งออกส้มโอไทยทุกสายพันธุ์ เพิ่มมูลค่าการส่งออก
วันนี้ 25 ก.พ. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า กระทรวงเกษตรและสหกรณ์ ได้มีการหารือกับ นายฮากิวาระ ฮิเดคิ รองอธิบดีกรมการส่งออกและความร่วมมือระหว่างประเทศ กระทรวงเกษตร ป่าไม้ และประมงญี่ปุ่น เพื่อเสริมสร้างความร่วมมือด้านวิชาการและการค้าสินค้าเกษตรระหว่างกันให้มากยิ่งขึ้น และได้มีการแลกเปลี่ยนสถานะของการเปิดตลาดสินค้าเกษตรระหว่างกัน อาทิ ส้มโอสายพันธุ์ต่าง ๆ จากประเทศไทย
โดยเห็นควรให้มีการหารือกันต่อไปในการประชุมคณะอนุกรรมการร่วมฯ และการประชุมคณะอนุกรรมการพิเศษร่วมฯ ที่เกี่ยวข้องกับการเกษตร ภายใต้กรอบความตกลงหุ้นส่วนเศรษฐกิจไทย-ญี่ปุ่น (Japan-Thailand Economic Partnership Agreement: JTEPA) ครั้งที่ 14 ซึ่งกระทรวงเกษตรและสหกรณ์จะเป็นเจ้าภาพจัดการประชุมดังกล่าวในปีนี้
น.ส.เกณิกา กล่าวต่อว่า ความร่วมมือของไทย-ญี่ปุ่น ในครั้งนี้ หากสําเร็จจะถือเป็นการลดอุปสรรคและอํานวยความสะดวกทางด้านการค้า ช่วยส่งขยายการส่งออกส้มโอสู่ญี่ปุ่นมากขึ้น และสร้างโอกาสทางการค้าของผลไม้ไทยในตลาดต่างประเทศ ซึ่งถือเป็นข่าวดีสําหรับเกษตรชาวสวนส้มโอของไทย ซึ่งจะทําให้ไทยสามารถผลักดันและเพิ่มมูลค่าการส่งออกส้มโอทุกสายพันธุ์ไปยังญี่ปุ่นได้
ทั้งนี้ ประเทศญี่ปุ่นเป็นตลาดส่งออกสินค้าเกษตรอันดับที่ 2 ของไทย โดยมีสัดส่วนการส่งออกไปญี่ปุ่นร้อยละ 10.07 ของมูลค่าการส่งออกสินค้าเกษตรไปโลก โดยในปี 2564 ไทยส่งออกไปญี่ปุ่นเป็นมูลค่า 146,717 ล้านบาท และในปี 2565 มีมูลค่าเพิ่มขึ้นเป็น 170,235 ล้านบาท ซึ่งที่ผ่านมา รัฐบาลได้ส่งเสริมการส่งออกผลไม้ไทยสู่ตลาดต่างประเทศอย่างต่อเนื่อง โดยได้หารือร่วมกับหน่วยงานญี่ปุ่นเพื่อผลักดันการส่งออกส้มโอไทยทุกสายพันธุ์
////
รัฐบาลไทย-ข่าวทำเนียบรัฐบาล-ด้านอัตลักษณ์และความเสมอภาค รัฐบาลจะทำให้คนทุกกลุ่มได้รับการคุ้มครองทางกฎหมาย
วันพุธที่ 3 มกราคม 2567
ด้านอัตลักษณ์และความเสมอภาค รัฐบาลจะทําให้คนทุกกลุ่มได้รับการคุ้มครองทางกฎหมาย
.....
ด้านอัตลักษณ์และความเสมอภาค รัฐบาลจะทําให้คนทุกกลุ่มได้รับการคุ้มครองทางกฎหมาย โดยปราศจากเงื่อนไขทางเพศสภาพ อายุ ความเจ็บป่วยของร่างกาย ทําให้ได้รับสิทธิครบถ้วนตามที่กําหนดไว้ และเข้าถึงโอกาสต่างๆ เพื่อสร้างความเสมอภาคทางสังคมที่แท้จริง
.
นายกรัฐมนตรีแถลงในการประชุมสภาผู้แทนราษฎร (สมัยสามัญประจําปี ครั้งที่ 2) เป็นพิเศษ 3 มกราคม 2567
#ไทยคู่ฟ้า#สื่อสารรัฐบาลไทย#ประชุมสภา#การประชุมสภาผู้แทนราษฎร
------------------
รัฐบาลไทย-ข่าวทำเนียบรัฐบาล-การประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจำปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2567
วันพุธที่ 3 มกราคม 2567
การประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567
ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพ
วันที่ 3 มกราคม 2567
- ข่าว
นายกรัฐมนตรี แถลง พ.ร.บ.งบประมาณรายจ่ายประจําปีงบประมาณ 2567 วงเงิน 3.48 ล้านล้านบาท ย้ํารัฐบาลดําเนินการตามกรอบวินัยการเงินการคลังของรัฐ ใช้จ่ายเงินภาษีของประชาชนอย่างมีประสิทธิภาพมากที่สุด
​“รองนายกฯสมศักดิ์” ขอ ทุกฝ่ายร่วมแรงร่วมใจ เดินหน้าพิจารณางบประมาณ 67 หลังขณะนี้งบล่าช้า กระทบการพัฒนาประเทศ มั่นใจ รัฐบาล ตอบได้ทุกประเด็น แย้ม ปีใหม่นี้ มีอีกหลายโครงการ ส่งเสริมให้ประชาชน มีรายได้เพิ่ม
- เอกสาร download
คําแถลงประกอบงบประมาณรายจ่ายประจําปีงบประมาณ พ.ศ. ๒๕๖๗ นายเศรษฐา ทวีสิน แถลงต่อสภาผู้แทนราษฎร
เอกสาร powerpoint คําแถลงพระราชบัญญัติงบประมาณรายจ่ายประจําปีงบประมาณ พ.ศ. 2567
​- คลังภาพ
นายเศรษฐา ทวีสิน นายกรฐมนตรี และรัฐมนตรีว่าการกระทรวงการคลัง แถลงงบประมาณประจําปี 2567 วงเงิน 3.48 ล้านล้านบาท ในการประชุมสภาผู้แทนราษฎร ครั้งที่ 5 (สมัยสามัญประจําปีครั้งที่สอง) เพื่อพิจารณาร่าง พ.ร.บ. งบประมาณรายจ่ายประจําปีงบประมาณ 2567 ณ อาคารรัฐสภา
- คลังวีดิโอ
นายกรัฐมนตรี เข้าร่วมการประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 วันที่ 3 มกราคม 2567
รัฐบาลไทย-ข่าวทำเนียบรัฐบาล-​รัฐบาลยืนยันระบบเทคโนโลยี​ของรถไฟฟ้าได้คุณภาพตามมาตรฐานสากล ขอให้ประชาชนมั่นใจ ด้าน คค. เรียกบริษัทฯ ชี้แจงวันนี้ (3 ม.ค.67)
วันพุธที่ 3 มกราคม 2567
03/01/2567
​รัฐบาลยืนยันระบบเทคโนโลยี​ของรถไฟฟ้าได้คุณภาพตามมาตรฐานสากล ขอให้ประชาชนมั่นใจ ด้าน คค. เรียกบริษัทฯ ชี้แจงวันนี้ (3 ม.ค.67)
​รัฐบาลยืนยันระบบเทคโนโลยี​ของรถไฟฟ้าได้คุณภาพตามมาตรฐานสากล ขอให้ประชาชนมั่นใจ ด้าน คค. เรียกบริษัทฯ ชี้แจงวันนี้ (3 ม.ค.67)
วันที่ 3 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า จากกรณีเหตุการณ์รถไฟฟ้าสายสีเหลือง ล้อหลุดหล่นลงมาใส่รถแท็กซี่ที่วิ่งสัญจรอยู่บนถนนเทพารักษ์ กม.3 ในพื้นที่ จ.สมุทรปราการ นั้น
ทันทีที่ทราบข่าว นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมด้วยนายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้เดินทางไปถึงพื้นที่เกิดเหตุ ตรวจสอบสาเหตุเป็นที่เรียบร้อยแล้ว ซึ่งจากการสอบถามบริษัท อีสเทิร์น บางกอกโมโนเรล จํากัด (EBM) ผู้รับสัมปทานรถไฟฟ้ามหานครสายสีเหลือง เปิดเผยถึงสาเหตุในเบื้องต้นพบว่าเกิดจากเบ้าลูกปืนล้อแตก ทําให้ล้อหลุดหล่นลงมา โดยขณะนี้รถไฟฟ้าสายสีเหลืองได้เข้าศูนย์ซ่อมบํารุงแล้ว และในส่วนของรถไฟฟ้าไม่ได้เป็นอะไร สามารถวิ่งให้บริการได้ตามปกติ
โฆษกประจําสํานักนายกรัฐมนตรีกล่าวต่อไปว่า วันนี้ (3 ม.ค.67) รัฐมนตรีว่าการกระทรวงคมนาคมเรียกบริษัท อีสเทิร์น บางกอกโมโนเรล จํากัด (EBM) ผู้รับสัมปทาน เข้ามาชี้แจงถึงสาเหตุที่เกิดขึ้น พร้อมหารือบทลงโทษกับบริษัทผู้รับสัมปทาน กรณีเกิดเหตุการณ์หรือเกิดอุบัติเหตุต่อการเดินรถไฟฟ้า เตรียมออกกฎคาดโทษตัดสิทธิ์การสัมปทานครั้งต่อไป
“ยืนยันรัฐบาลให้ความสําคัญเรื่องความปลอดภัยต่อการเดินทางของประชาชนบนรถไฟฟ้า ทั้งนี้ ถือเป็นครั้งแรกที่เกิดเหตุการณ์ล้อรถไฟฟ้าหลุด ยืนยันว่าระบบเทคโนโลยี​ของรถไฟฟ้าได้คุณภาพตามมาตรฐานสากล ขอให้ประชาชนมั่นใจ รัฐบาลโดยกระทรวงคมนาคม จะได้ตรวจสอบพร้อมชี้แจงให้ประชาชนทราบถึงสาเหตุ” โฆษกฯ ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเปิดตลาดสินค้าปศุสัตว์เห็นผลสำเร็จเป็นรูปธรรม ไทยส่งออกโคเนื้อทางเรือไปยังเวียดนามครั้งแรก 2,000 ตัว คาดเริ่มกุมภาพันธ์ 2567 นี้
วันพุธที่ 3 มกราคม 2567
03/01/2567
โฆษกรัฐบาลเผย รัฐบาลเปิดตลาดสินค้าปศุสัตว์เห็นผลสําเร็จเป็นรูปธรรม ไทยส่งออกโคเนื้อทางเรือไปยังเวียดนามครั้งแรก 2,000 ตัว คาดเริ่มกุมภาพันธ์ 2567 นี้
โฆษกรัฐบาลเผย รัฐบาลเปิดตลาดสินค้าปศุสัตว์เห็นผลสําเร็จเป็นรูปธรรม ไทยส่งออกโคเนื้อทางเรือไปยังเวียดนามครั้งแรก 2,000 ตัว คาดเริ่มกุมภาพันธ์ 2567 นี้
วันที่ 3 มกราคม 2567 นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลยินดีที่การดําเนินการเปิดตลาดสินค้าปศุสัตว์ โดยเฉพาะโคและสุกรมีชีวิต ไปยังตลาดต่างประเทศ โดยเฉพาะประเทศจีน อาเซียน และตะวันออกกลาง เห็นผลเป็นรูปธรรมอย่างชัดเจน ภายใต้นโยบาย ตลาดนํา นวัตกรรมเสริม เพิ่มรายได้ให้สินค้าเกษตร ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
โฆษกประจําสํานักนายกรัฐมนตรีกล่าวว่า โคเนื้อ เป็นหนึ่งในสินค้าเกษตรที่สามารถสร้างรายได้ โดยประเทศไทยมีปริมาณโคเนื้อที่สามารถทําการส่งออกได้ไม่ต่ํากว่า 500,000 ตัว/ปี โดยตลาดประเทศเพื่อนบ้าน อย่างเวียดนามมีความต้องการโคเนื้อจากไทยถึงกว่า 2,000 ตัว/เดือน ซึ่งล่าสุด เป็นครั้งแรกของไทยที่ส่งออกโคเนื้อทางเรือจากเพชรบุรีไปยังเวียดนาม เนื่องจากเห็นถึงศักยภาพในการส่งออก มาตรฐานและกระบวนการเลี้ยงโคเนื้อของไทย ที่ปลอดสารเร่งเนื้อแดง โรคปากและเท้าเปื่อย (FMD) และโรคลัมปีสกิน (LSD)
ทั้งนี้ ทําให้เห็นความเข้มแข็งของฟาร์มโคในจังหวัดเพชรบุรี ที่ได้รับรองเป็นฟาร์มปลอดสารเร่งเนื้อแดง จากการผลักดันของกรมปศุสัตว์ โครงการต้นแบบ “เพชรบุรีโมเดล” ซึ่งมีเกษตรกรเข้าร่วมมากกว่า 100 ฟาร์ม และมีโคขุนมากกว่า 8,500 ตัว
“นายกรัฐมนตรีให้ความสําคัญ ส่งเสริม และเจรจาหาตลาดส่งออกสินค้าปศุสัตว์สู่ต่างประเทศที่มีศักยภาพ โดยได้วางแผนและบริหารจัดการการส่งออกปศุสัตว์อย่างเป็นระบบ และครบวงจร เชื่อมั่นว่าจะช่วยกระจายรายได้ให้กับเกษตรกรผู้เลี้ยงโค กระบือ และผู้ปลูกพืชเลี้ยงสัตว์ ให้ชุมชนสามารถพึ่งพาตนเองได้ ขณะเดียวกันประเทศคู่ค้าสามารถมั่นใจได้ถึงคุณภาพ มาตรฐานสินค้า และกระบวนการผลิตของไทยที่ดําเนินการอย่างเป็นระบบ ตามขั้นตอนที่เป็นมาตรฐานสากล ด้วยความเข้มงวดต่อเนื่องมาโดยตลอด โดยนายกรัฐมนตรีขอให้ทุกภาคส่วนที่เกี่ยวข้องบูรณาการการทํางาน ผลิตสินค้าที่มีคุณภาพเพื่อความเป็นอยู่ที่ดีของเกษตรกรไทย” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-นายกรัฐมนตรีเผย พร้อมนอนค้างคืนที่ทำเนียบรัฐบาล ยอมรับยังไม่สามารถนอนตามฤกษ์ในวันที่ 7 มกราคมนี้ได้ เนื่องจากติดภารกิจ
วันพุธที่ 3 มกราคม 2567
03/01/2567
นายกรัฐมนตรีเผย พร้อมนอนค้างคืนที่ทําเนียบรัฐบาล ยอมรับยังไม่สามารถนอนตามฤกษ์ในวันที่ 7 มกราคมนี้ได้ เนื่องจากติดภารกิจ
นายกรัฐมนตรีเผย พร้อมนอนค้างคืนที่ทําเนียบรัฐบาล ยอมรับยังไม่สามารถนอนตามฤกษ์ในวันที่ 7 มกราคมนี้ได้ เนื่องจากติดภารกิจ
วันนี้ (3 มกราคม 2567) ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณีที่มีการเปิดเผยภาพห้องนอน บนตึกไทยคู่ฟ้า ทําเนียบรัฐบาล ว่า ขณะนี้มีความพร้อม โดยได้ฤกษ์นอนเป็นวันที่ 7 มกราคมเป็นต้นไป แต่วันที่ 7 มกราคมยังไม่สามารถที่นอนได้ เนื่องจากมีภารกิจต่างจังหวัด
รัฐบาลไทย-ข่าวทำเนียบรัฐบาล-ชวน ปชช. เที่ยวเมืองรองตลอดปี 67 คาดรายได้จากการท่องเที่ยวเมืองรองจะเติบโตขึ้น 10 – 15%
วันพุธที่ 3 มกราคม 2567
ชวน ปชช. เที่ยวเมืองรองตลอดปี 67 คาดรายได้จากการท่องเที่ยวเมืองรองจะเติบโตขึ้น 10 – 15%
.....
ชวน ปชช. เที่ยวเมืองรองตลอดปี 67 คาดรายได้จากการท่องเที่ยวเมืองรองจะเติบโตขึ้น 10 – 15%
.
การท่องเที่ยวแห่งประเทศไทย (ททท.) เผยโครงการ “365 วัน มหัศจรรย์เมืองไทยเที่ยวได้ทุกวัน” ช่วง 9 เดือนแรก (มกราคม – กันยายน) ของปี 66 ประสบความสําเร็จเป็นอย่างดี มีการท่องเที่ยวภายในประเทศเพิ่มขึ้น ทั้งในเมืองหลักและเมืองรอง
.
จํานวนนักท่องเที่ยวชาวไทยเดินทางท่องเที่ยวถึง 73.32 ล้านคน-ครั้ง เพิ่มขึ้น 34.47% สร้างรายได้ 169,608 ล้านบาท (เพิ่มขึ้น 38.86%) คาดว่าตลอดปี 66 จะมีรายได้จากการท่องเที่ยวเมืองรองเพิ่มขึ้นไม่ต่ํากว่า 40% เทียบจากปี 62
ดังนั้น เพื่อให้การท่องเที่ยวไทยเดินหน้าต่อเนื่อง ททท. จึงดําเนินยุทธศาสตร์ด้วยโครงการ “365 วัน มหัศจรรย์เที่ยวเมืองรอง” ดันกระแสท่องเที่ยวเมืองรองตลอดปี 2567 เปิดประสบการณ์ใหม่ เที่ยวเมืองรองมิรู้ลืม กระตุ้นให้นักท่องเที่ยวออกไปท่องเที่ยวตามสถานที่ต่าง ๆ ในเมืองไทย
.
โดยเน้นแนวคิด Soft Power ซึ่งสะท้อนเอกลักษณ์และอัตลักษณ์ของเมืองรองแต่ละภูมิภาคทั่วประเทศ (Meaning Full Travel + Story Telling) มาเป็นจุดขายให้นักท่องเที่ยวเดินทางมาท่องเที่ยวได้ตลอด 365 วัน
.
คาดว่าปี 67 รายได้จากการท่องเที่ยวเมืองรองจะเติบโตขึ้น 10 – 15% จากปี 66 เกิดการกระจายรายได้ไปสู่ชุมชนท่องเที่ยว ส่งผลให้เศรษฐกิจในแต่ละจังหวัดเพิ่มขึ้น
.
อ่านเพิ่มเติม คลิก  https://www.thaigov.go.th/news/contents/details/76692
ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กยศ.ตอบชัดเจน ผู้กู้ 2,443 ราย ที่ขาดคุณสมบัติไม่สามารถให้กู้ได้ ส่วนรายที่อนุมัติและทำสัญญาแล้วจะได้รับเงินภายใน 7 วัน สัปดาห์หน้าจะลงพื้นที่ตรวจสอบว่ามีการเรียนการสอนจริงหรือไม่?
วันพุธที่ 3 มกราคม 2567
03/01/2567
กยศ.ตอบชัดเจน ผู้กู้ 2,443 ราย ที่ขาดคุณสมบัติไม่สามารถให้กู้ได้ ส่วนรายที่อนุมัติและทําสัญญาแล้วจะได้รับเงินภายใน 7 วัน สัปดาห์หน้าจะลงพื้นที่ตรวจสอบว่ามีการเรียนการสอนจริงหรือไม่?
กยศ. ยืนยันชัดเจนอีกครั้งว่า ผู้กู้ที่มีคุณสมบัติไม่สอดคล้องตามเกณฑ์จะไม่สามารถกู้ได้ ส่วนผู้กู้รายใดที่ได้รับอนุมัติแล้ว เมื่อผู้กู้ลงนามและทําสัญญาเสร็จเรียบร้อย จะได้รับเงินกู้ภายใน 7 วัน
กองทุนเงินให้กู้ยืมเพื่อการศึกษา (กยศ.) ยืนยันชัดเจนอีกครั้งว่า ผู้กู้ที่มีคุณสมบัติไม่สอดคล้องตามเกณฑ์จะไม่สามารถกู้ได้ ส่วนผู้กู้รายใดที่ได้รับอนุมัติแล้ว เมื่อผู้กู้ลงนามและทําสัญญาเสร็จเรียบร้อย จะได้รับเงินกู้ภายใน 7 วัน โดยสัปดาห์หน้า กยศ. จะลงพื้นที่เพื่อตรวจสอบว่าสถานศึกษามีการจัดการเรียนการสอนจริงหรือไม่ เนื่องจากมีผลต่อการอนุมัติเงินกู้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) กล่าวว่า “จากกรณีข่าวนักศึกษาจากสถานศึกษาแห่งหนึ่ง สอบถามเรื่องการอนุมัติเงินกู้ของผู้กู้ยืมจํานวน 2,178 ราย นั้น ขอยืนยันว่า มีผู้กู้ยืมจํานวน 2,443 ราย เป็นผู้มีงานทําแล้ว ทําให้ขาดคุณสมบัติและไม่สามารถให้กู้ได้ สําหรับรายอื่นๆ ที่มีคุณสมบัติครบถ้วนกองทุนฯได้อนุมัติเรียบร้อยทุกรายแล้ว ทั้งนี้ ผู้กู้ยืมที่ได้รับการอนุมัติ เมื่อลงนามและทําสัญญาเรียบร้อยจะได้รับเงินภายใน 7 วัน โดยสัปดาห์หน้า ทางกยศ.จะลงพื้นที่เพื่อตรวจสอบว่าทางสถานศึกษามีการจัดการเรียนการสอนถูกต้องตามระเบียบหรือไม่ เนื่องจากมีผลต่อการอนุมัติเงินกู้
ทั้งนี้ กองทุนฯเป็นหน่วยงานที่ให้โอกาสทางการศึกษาแก่นักเรียนและนักศึกษาที่ขาดแคลน ขอให้มั่นใจได้ว่าหากนักศึกษารายใดอยากเรียนต้องได้เรียน และขอยืนยันอีกครั้งว่าขณะนี้ไม่มีผู้กู้ที่มีคุณสมบัติครบถ้วนค้างรออยู่ในระบบแล้ว” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-วันนี้เมื่อ42ปีที่แล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9
วันพุธที่ 3 มกราคม 2567
วันนี้เมื่อ42ปีที่แล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9
และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดําเนินไป #ทรงเยี่ยมราษฎรชาวเขา ที่ดอยแกน้อย กิ่ง อ.เวียงแห จ.เชียงใหม่ เมื่อวันที่ 3 มกราคม 2525
รัฐบาลไทย-ข่าวทำเนียบรัฐบาล-นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก เป็นประธานแถลงรายงานผลการปฏิบัติงานป้องกันและลดอุบัติเหตุทางถนนช่วงเทศกาลปีใหม่ 2567 ประจำวันที่ 2 มกราคม 2567
วันพุธที่ 3 มกราคม 2567
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นประธานแถลงรายงานผลการปฏิบัติงานป้องกันและลดอุบัติเหตุทางถนนช่วงเทศกาลปีใหม่ 2567 ประจําวันที่ 2 มกราคม 2567
...
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นประธานแถลงรายงานผลการปฏิบัติงานป้องกันและลดอุบัติเหตุทางถนนช่วงเทศกาลปีใหม่ 2567 ประจําวันที่ 2 มกราคม 2567 และประชุมคณะอนุกรรมการเฉพาะกิจศูนย์อํานวยการป้องกันและลดอุบัติเหตุทางถนนตลอดทั้งปี
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นประธานการแถลงผลการปฏิบัติงานป้องกันและลดอุบัติเหตุทางถนนช่วงเทศกาลปีใหม่ 2567 ประจําวันที่ 2 มกราคม 2567 และประชุมคณะอนุกรรมการเฉพาะกิจศูนย์อํานวยการป้องกันและลดอุบัติเหตุทางถนนตลอดทั้งปี พร้อมด้วย นายไชยวัฒน์ จุนถิระพงษ์ อธิบดีกรมป้องกันและบรรเทาสาธารณภัย และพลตํารวจเอก สุรเชษฐ์ หักพาล รองผู้บัญชาการตํารวจแห่งชาติ โดยมีผู้แทนกระทรวงคมนาคม กรมเจ้าท่า กรมการขนส่งทางบก กรมทางหลวง สํานักงานนโยบายและแผนการขนส่งและจราจร การรถไฟแห่งประเทศไทย หน่วยงานที่เกี่ยวข้อง ร่วมการแถลงข่าวและประชุม ณ ห้องประชุมกรมป้องกันและบรรเทาสาธารณภัย
นายชาครีย์ บํารุงวงศ์ กล่าวว่า ศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ พ.ศ. 2567 โดยกรมป้องกันและบรรเทาสาธารณภัย และความร่วมมือของหน่วยงานภาคีเครือข่ายได้รวบรวมสถิติอุบัติเหตุทางถนนประจําวันที่ 2 มกราคม 2567 ซึ่งเป็นวันที่ห้าของการรณรงค์ “ขับขี่ปลอดภัย เมืองไทยไร้อุบัติเหตุ” เกิดอุบัติเหตุ 266 ครั้ง ผู้บาดเจ็บ 284 คน ผู้เสียชีวิต 21 ราย สาเหตุที่ทําให้เกิดอุบัติเหตุสูงสุด ได้แก่ ขับรถเร็ว ร้อยละ 40.6 ตัดหน้ากระชั้นชิด 23.31 ดื่มแล้วขับ ร้อยละ 14.29 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 87.01 ส่วนใหญ่เกิดบนเส้นทางตรง ร้อยละ 86.09 ถนนกรมทางหลวง ร้อยละ 46.24 ถนนขององค์การปกครองท้องถิ่นและชุมชน ร้อยละ 32.71 ช่วงเวลาที่เกิดอุบัติเหตุสูงสุด ได้แก่ ช่วงเวลา 16.01 - 17.00 น. ร้อยละ 8.65 ผู้บาดเจ็บและเสียชีวิตสูงสุด อยู่ในช่วงอายุ 30 - 39 ปี ร้อยละ 19.67 จัดตั้งจุดตรวจหลัก 1,792 จุด เจ้าหน้าที่ปฏิบัติงาน 51,553 คน โดยจังหวัดที่เกิดอุบัติเหตุสูงสุด ได้แก่ กาญจนบุรี และสงขลา (จังหวัดละ 12 ครั้ง) มีผู้บาดเจ็บสูงสุด ได้แก่ กาญจนบุรี (17 คน) มีผู้เสียชีวิตสูงสุด ได้แก่ สงขลา (3 ราย) สรุปอุบัติเหตุทางถนนสะสมในช่วง 5 วันของการรณรงค์ (29 ธันวาคม 2566 - 2 มกราคม 2567) เกิดอุบัติเหตุรวม 1,839 ครั้ง ผู้บาดเจ็บ 1,860 คน ผู้เสียชีวิต 212 ราย จังหวัดที่เกิดอุบัติเหตุสะสมสูงสุด ได้แก่ กาญจนบุรี (69 ครั้ง) มีผู้บาดเจ็บสะสมสูงสุด ได้แก่ กาญจนบุรี (73 คน) มีผู้เสียชีวิตสะสมสูงสุด ได้แก่ กรุงเทพมหานคร (15 ราย) และมี 17 จังหวัด ที่ไม่มีผู้เสียชีวิต (ตายเป็นศูนย์)
ทั้งนี้ ที่ประชุมได้้เสนอความเห็นในการแก้ไขปัญหาอุบัติเหตุทางถนน เช่น การนําระบบการจัดการความปลอดภัยของผู้ประกอบการขนส่งมาใช้อย่างเข้มข้น การนําข้อมูลความเร็วของรถโดยสารสาธารณะมาประกอบการวิเคราะห์หาสาเหตุการเกิดอุบัติเหตุ และการใช้ข้อมูลสถิติอุบัติเหตุช่วงก่อนและหลัง 7 วันอันตรายมาวิเคราะห์ให้เห็นแนวโน้มที่ชัดเจนยิ่งขึ้น เพื่อนําข้อมูลที่ได้มาประกอบการพิจารณากําหนดมาตรการในการแก้ไขปัญหาอุบัติเหตุทางถนนต่อไป
รัฐบาลไทย-ข่าวทำเนียบรัฐบาล-นโยบายลดรายจ่ายแก้หนี้ให้ประชาชน จะช่วยให้ภาคอุตสาหกรรมแข่งขันได้มากขึ้น
วันพุธที่ 3 มกราคม 2567
นโยบายลดรายจ่ายแก้หนี้ให้ประชาชน จะช่วยให้ภาคอุตสาหกรรมแข่งขันได้มากขึ้น
.....
ประชาชนเดือดร้อนจากค่าใช้จ่ายที่สูงขึ้น เป็นที่มาของนโยบายลดรายจ่าย การแก้ไขปัญหาหนี้ทั้งระบบ ครอบคลุม หนี้นอกระบบ และหนี้ในระบบ ลดราคาพลังงาน ซึ่งดําเนินการแล้ว และอยู่ระหว่างปรับโครงสร้างพลังงานให้เหมาะสม ซึ่งจะลดค่าใช้จ่ายประชาชนอย่างมีนัยยะสําคัญ และภาคอุตสาหกรรมก็จะแข่งขันได้มากขึ้น
.
นายกรัฐมนตรีแถลงในการประชุมสภาผู้แทนราษฎร (สมัยสามัญประจําปี ครั้งที่ 2) เป็นพิเศษ 3 มกราคม 2567
#ไทยคู่ฟ้า#สื่อสารรัฐบาลไทย#ประชุมสภา#การประชุมสภาผู้แทนราษฎร
------------------
รัฐบาลไทย-ข่าวทำเนียบรัฐบาล-โฆษกรัฐบาลเชื่อมั่นในการแถลงงบประมาณต่อรัฐสภาของนายกฯ ระบุแยกแยะตามยุทธศาสตร์ ชัดเจน ครบถ้วน เข้าใจทุกฝ่ายทำหน้าที่ของตนเอง ขอให้เป็นไปอย่างสร้างสรรค์
วันพุธที่ 3 มกราคม 2567
03/01/2567
โฆษกรัฐบาลเชื่อมั่นในการแถลงงบประมาณต่อรัฐสภาของนายกฯ ระบุแยกแยะตามยุทธศาสตร์ ชัดเจน ครบถ้วน เข้าใจทุกฝ่ายทําหน้าที่ของตนเอง ขอให้เป็นไปอย่างสร้างสรรค์
โฆษกรัฐบาลเชื่อมั่นในการแถลงงบประมาณต่อรัฐสภาของนายกฯ ระบุแยกแยะตามยุทธศาสตร์ ชัดเจน ครบถ้วน เข้าใจทุกฝ่ายทําหน้าที่ของตนเอง ขอให้เป็นไปอย่างสร้างสรรค์
วันนี้ (3 ม.ค. 67) นายชัย วัชรงค์ โฆษกประจําสํานักนายกรัฐมนตรี ชี้แจงการแถลงงบประมาณประกอบงบประมาณรายจ่ายประจําปีงบประมาณ 2567 ต่อสภาผู้แทนราษฎรของนายเศรษฐา ทวีสิน นายกรัฐมนตรี
โดยโฆษกประจําสํานักนายกรัฐมนตรีระบุว่า นายกรัฐมนตรีได้แถลงประกอบงบประมาณรายจ่าย ประจําปีงบประมาณ 2567 อย่างครบถ้วน โดยได้ชี้แจงหลักการ เหตุผล รัฐบาลให้ความสําคัญกับการจัดสรรงบประมาณตามแผนการพัฒนาประเทศ โดยรัฐบาลให้ความสําคัญกับทุกด้าน ได้แก่ เศรษฐกิจ สังคม และความมั่นคง รวมทั้งการเมืองการปกครอง ซึ่งเป็นไปตามยุทธศาสตร์ทั้ง 6 ได้แก่ ความมั่นคง ด้านการสร้างความสามารถในการแข่งขัน ด้านการพัฒนาและเสริมสร้างศักยภาพทรัพยากรมนุษย์ ด้านการสร้างโอกาสและความเสมอภาคทางสังคม ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และด้านการปรับสมดุลและพัฒนาระบบการบริหารจัดการภาครัฐ โดยนายกรัฐมนตรีย้ําว่า จะดําเนินงานตามกรอบวินัยการเงินการคลังของรัฐ ใช้จ่ายเงินภาษีของประชาชนอย่างมีประสิทธิภาพมากที่สุด โดยมีเป้าหมายที่จะบําบัดทุกข์ บํารุงสุข ลงทุนเพื่อสร้างการเจริญเติบโตของประเทศ และเป็นไปตามกฎหมาย
โฆษกรัฐบาลเชื่อมั่นว่า นายกรัฐมนตรี และรัฐบาลได้พิจารณาการบริหารงบประมาณนี้เป็นอย่างดี โดยจะนําเงินงบประมาณมาดําเนินนโยบายในระยะสั้น และระยะยาวอย่างมีประสิทธิภาพ และโปร่งใส
“นายกรัฐมนตรีแถลงงบประมาณประกอบงบประมาณรายจ่ายประจําปีงบประมาณ 2567 อย่างครบถ้วน ครอบคลุม ระบุความจําเป็น เหตุผล ตามการกําหนดยุทธศาสตร์ ระบุแยกแยะตามยุทธศาสตร์ ชัดเจน ครบถ้วน โดยโฆษกรัฐบาลเชื่อว่า รัฐบาลจะดําเนินการบริหารประเทศได้อย่างโปร่งใส ตรวจสอบได้ ทั้งนี้ ขอให้เข้าใจบทบาทของตนเอง ปฏิบัติหน้าที่อย่างสร้างสรรค์เพื่อประโยชน์ของประเทศเป็นหลัก” นายชัย กล่าว
รัฐบาลไทย-ข่าวทำเนียบรัฐบาล-เงินบาทเดียวกันจากภาครัฐ เปลี่ยนเป็นเงินให้พี่น้องประชาชนใช้กระตุ้นเศรษฐกิจ
วันพุธที่ 3 มกราคม 2567
เงินบาทเดียวกันจากภาครัฐ เปลี่ยนเป็นเงินให้พี่น้องประชาชนใช้กระตุ้นเศรษฐกิจ
.....
จุลพันธ์ อมรวิวัฒน์ รัฐมนตรีช่วยว่าการกระทรวงการคลัง เข้าร่วมการประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ณ ห้องประชุมสภาผู้แทนราษฎร อาคารรัฐสภา วันที่ 3 มกราคม 2567 รับชมได้ที่ https://youtu.be/YUTDHB8dNXI
https://www.thaigov.go.th/vdo/contents/views/9915
#ไทยคู่ฟ้า #สื่อสารรัฐบาลไทย #การประชุมสภาผู้แทนราษฎร
------------------
รัฐบาลไทย-ข่าวทำเนียบรัฐบาล-นายกรัฐมนตรี มั่นใจ 1 มีนาคมนี้ ไทย-จีน เริ่มวีซ่าฟรีถาวร เชื่อจะช่วยยกระดับพาสปอร์ตไทย สนับสนุนการท่องเที่ยว และจะช่วยยกระดับความสัมพันธ์ของทั้งสองประเทศ
วันพุธที่ 3 มกราคม 2567
03/01/2567
นายกรัฐมนตรี มั่นใจ 1 มีนาคมนี้ ไทย-จีน เริ่มวีซ่าฟรีถาวร เชื่อจะช่วยยกระดับพาสปอร์ตไทย สนับสนุนการท่องเที่ยว และจะช่วยยกระดับความสัมพันธ์ของทั้งสองประเทศ
นายกรัฐมนตรี มั่นใจ 1 มีนาคมนี้ ไทย-จีน เริ่มวีซ่าฟรีถาวร เชื่อจะช่วยยกระดับพาสปอร์ตไทย สนับสนุนการท่องเที่ยว และจะช่วยยกระดับความสัมพันธ์ของทั้งสองประเทศ
วันนี้ (3 มกราคม 2567) ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณีที่สื่อจีนสัมภาษณ์รัฐมนตรีต่างประเทศของจีน ที่ยังไม่ยืนยันว่าจะให้วีซ่าฟรีถาวรกับประเทศไทย ว่า คงไม่มีอะไรชี้แจงเพิ่มเติม เพราะได้คุยกันเป็นที่เรียบร้อยแล้ว และนายปานปรีย์ พหิทธานุกร รัฐมนตรีว่าการกระทรวงการต่างประเทศจะเดินทางไปเซ็น MOU ซึ่งมั่นใจได้ว่าวันที่ 1 มีนาคมนี้ จะมีการยกเว้นวีซ่าฟรีแบบถาวรของทั้งสองประเทศ ซึ่งเรื่องนี้มีการดําเนินการมานานแล้วตั้งแต่ยุครัฐบาลนางสาวยิ่งลักษณ์ ชินวัตร แต่เกิดปัญหาก่อนจึงไม่ได้ดําเนินการต่อ โดยรัฐบาลได้พูดมาตลอดว่าจะยกระดับพาสปอร์ตไทย และได้หยิบยกเรื่องนี้มาทํางานอย่างต่อเนื่อง รวมถึงพรรคเพื่อไทยเองก็ไม่ได้หยุด เรื่องอะไรที่ ดีก็จะทําต่อ ตรงนี้จะเป็นเครื่องมือสําคัญในการขับเคลื่อนความสัมพันธ์ระหว่างทั้งสองประเทศ รวมถึงสนับสนุนเรื่องการท่องเที่ยว
รัฐบาลไทย-ข่าวทำเนียบรัฐบาล-บขส. รายงานข้อมูลการเดินทางกลับเข้ากรุงเทพฯ ของประชาชน เมื่อวันที่ 2 มกราคม 2567 มีผู้โดยสารเดินทางสูงสุดกว่า 70,000 คน จัดรถกว่า 4,000 เที่ยว
วันพุธที่ 3 มกราคม 2567
บขส. รายงานข้อมูลการเดินทางกลับเข้ากรุงเทพฯ ของประชาชน เมื่อวันที่ 2 มกราคม 2567 มีผู้โดยสารเดินทางสูงสุดกว่า 70,000 คน จัดรถกว่า 4,000 เที่ยว
....
บริษัท ขนส่ง จํากัด (บขส.) กระทรวงคมนาคม รายงานข้อมูลการเดินรถในช่วงเทศกาลปีใหม่ ณ วันที่ 2 มกราคม 2567 โดย บขส. ได้จัดรถโดยสาร (รถ บขส. รถร่วมฯ รถตู้) 4,338 เที่ยว รองรับผู้โดยสาร 75,684 คน เดินทางกลับเข้ากรุงเทพฯ ส่วนเที่ยวขาไป บขส. ได้จัดรถโดยสาร 3,953 เที่ยว มีผู้โดยสารใช้บริการ 52,404 คน ทั้งนี้ พบว่าประชาชนเดินทางกลับจากจังหวัดภาคตะวันออกเฉียงเหนือมากที่สุด รองลงมาภาคเหนือ ภาคใต้ ภาคตะวันออก และภาคกลาง ตามลําดับ อย่างไรก็ดี คาดว่าในวันนี้จะมีผู้โดยสารบางส่วนโดยเฉพาะเส้นทางสายสั้น ทยอยเดินทางกลับเข้ากรุงเทพฯ บขส. จึงได้กําชับให้นายสถานีเดินรถทั่วประเทศดูแลความปลอดภัย ตรวจความพร้อมของรถโดยสาร พนักงานขับรถของ บขส. รถร่วมฯ และอํานวยความสะดวกประชาชนให้ได้รับบริการที่มีความสะดวก รวดเร็ว และปลอดภัย ตามนโยบายของกระทรวงคมนาคม สําหรับผู้โดยสารที่เดินทางกลับหลังเทศกาลปีใหม่ ช่วงวันที่ 4 - 8 มกราคม 2567 กระทรวงคมนาคม ได้มอบของขวัญปีใหม่ให้ผู้โดยสารรถ บขส. ที่จองตั๋วเดินทางในช่วงวันดังกล่าว ผ่านช่องทางออนไลน์ Application E-Ticket และ Website : http://transport.co.th/ จะได้รับส่วนลด 20% (เฉพาะค่าโดยสารไม่รวมค่าธรรมเนียม) สอบถามข้อมูลเพิ่มเติมได้ที่สายด่วน โทร. 1490 เรียก บขส. ตลอด 24 ชั่วโมง
นอกจากนี้ บขส. ได้จัดการเดินรถอํานวยความสะดวกประชาชน ตามนโยบาย “Quick Win การคมนาคม แบบไร้รอยต่อ” โดยจัดการเดินรถ Feeder ร่วมกับการรถไฟแห่งประเทศไทย เพิ่มจุดจอดรถ (ขาเข้า) ประตูที่ 3 สถานีกลางกรุงเทพอภิวัฒน์ เพื่ออํานวยความสะดวกให้ผู้โดยสาร (เฉพาะรถ บขส.) ที่เดินทางกลับเข้ากรุงเทพฯ สามารถเลือกการเดินทางเชื่อมต่อรถไฟหรือรถไฟฟ้าได้สะดวก รวมทั้งได้ร่วมมือกับ ขสมก. จัดรถโดยสาร ขสมก. รับส่งผู้โดยสารที่ขาเข้าสถานีขนส่งหมอชิต 2 ถนนกําแพงเพชร 6 ไปยังสถานีรถไฟฟ้า BTS จตุจักร และเส้นทางอื่น ๆ 12 เส้นทาง อย่างไรก็ดี เพื่ออํานวยความสะดวกในการเดินทางออกจากสถานีขนส่งหมอชิต 2 บขส. ได้ประสานขอความร่วมมือจาก สวพ.91 และ จส.100 ประชาสัมพันธ์ให้แท็กซี่เข้ามารับผู้โดยสารบริเวณชานชาลาขาเข้าอย่างต่อเนื่อง โดยเฉพาะในช่วงเช้าที่ผู้โดยสารมีความต้องการใช้รถแท็กซี่เป็นจํานวนมาก ทําให้รถแท็กซี่ขาดระยะ ซึ่ง บขส. ได้แก้ปัญหาโดยประชาสัมพันธ์ขอให้ใช้บริการรถโดยสาร ขสมก. แทน เพื่อความรวดเร็ว ทั้งนี้ บขส. ได้ร่วมกับกรมการขนส่งทางบก และ สน.บางซื่อ ตั้งศูนย์ปราบปรามรถผิดกฎหมายที่บริเวณขาเข้า หากพบผู้กระทําความผิด จะดําเนินคดีตามกฎหมายอย่างเข้มงวด และขอให้ผู้โดยสารอย่าหลงเชื่อกลุ่มคนที่เข้ามาตีสนิท หรือชักชวนให้ไปขึ้นรถนอกพื้นที่สถานีขนส่งหมอชิต 2 เด็ดขาด หากพบปัญหาในการเดินทางให้แจ้งเจ้าหน้าที่ได้ทันที
รัฐบาลไทย-ข่าวทำเนียบรัฐบาล-ประกาศใช้แล้ว “มาตรฐานแรงงานไทยในงานขนส่ง” เชื่อ!! ช่วยลดอัตราการเกิดอุบัติเหตุ และผู้เสียชีวิต
วันพุธที่ 3 มกราคม 2567
03/01/2567
ประกาศใช้แล้ว “มาตรฐานแรงงานไทยในงานขนส่ง” เชื่อ!! ช่วยลดอัตราการเกิดอุบัติเหตุ และผู้เสียชีวิต
ประกาศใช้แล้ว “มาตรฐานแรงงานไทยในงานขนส่ง” เชื่อ!! ช่วยลดอัตราการเกิดอุบัติเหตุ และผู้เสียชีวิต
กระทรวงแรงงานประกาศใช้มาตรฐานแรงงานไทยฉบับใหม่ล่าสุด มรท.8003–2566 สําหรับสถานประกอบกิจการในงานขนส่ง หวังยกระดับมาตรฐานแรงงานไทยที่แสดงออกถึงความรับผิดชอบทางสังคม เชื่อ!! เป็นเครื่องมือนําไปสู่การลดอัตราการเกิดอุบัติเหตุ และจํานวนผู้เสียชีวิต
นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยว่า กระทรวงแรงงานได้เล็งเห็นความสําคัญของการดูแลแรงงานในฐานะที่เป็นส่วนหนึ่งของสังคมและเป็นการดูแลตามหลักธรรมาภิบาล ตนจึงได้ลงนามในประกาศกระทรวงแรงงาน เรื่อง มาตรฐานแรงงานไทยในงานขนส่ง มรท.8003-2566 เมื่อวันที่ 22 ธันวาคม 2566 ที่ผ่านมา และมอบหมายให้กรมสวัสดิการและคุ้มครองแรงงานนําไปส่งเสริม ขับเคลื่อนให้สถานประกอบกิจการทุกขนาดที่มีกิจกรรมการขนส่งเป็นส่วนหนึ่งของการประกอบกิจการ และสถานประกอบกิจการที่ให้บริการด้านการขนส่งโดยตรง สามารถนํามาตรฐานแรงงานไทยฉบับดังกล่าว ซึ่งจะมีแนวปฏิบัติในการจัดทําระบบการจัดการที่มีประสิทธิภาพ ทั้งการใช้แรงงาน การใช้ยานพาหนะ และการปฏิบัติตามระเบียบการใช้ถนน ไปพัฒนาให้เกิดประโยชน์ในสถานประกอบกิจการของตนเองได้โดยสมัครใจ อันจะส่งผลให้ลูกจ้างของสถานประกอบกิจการมีความปลอดภัยในการทํางาน และเชื่อมั่นว่ามาตรฐานแรงงานไทยฉบับนี้จะเป็นเครื่องมือสําคัญในการช่วยลดอัตราการเกิดอุบัติเหตุ การประสบอันตราย การสูญเสียชีวิตและทรัพย์สินของนายจ้าง ลูกจ้าง รวมไปถึงทรัพย์สินสาธารณะ โดยมีเป้าหมายให้สถานประกอบกิจการ จํานวน 102,389 แห่ง ลูกจ้างที่เกี่ยวข้อง จํานวน 4,722,635 คน นําไปใช้เพื่อช่วยลดอัตราการประสบอันตรายเนื่องมาจากการทํางานจากปีที่ผ่านมา ร้อยละ 4 ซึ่งจะแสดงถึงความรับผิดชอบต่อสังคมด้านแรงงาน และช่วยเพิ่มโอกาสในการแข่งขันทางธุรกิจของสถานประกอบกิจการด้านขนส่งได้
ด้านนางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวต่อว่า มาตรฐานแรงงานไทยในงานขนส่ง เมื่อ รมว.แรงงาน ลงนามในประกาศแล้ว กรมจะได้สร้างระบบการรับรองหลักเกณฑ์และเงื่อนไข รวมถึงพัฒนาศักยภาพผู้ประเมินฯ ทั้งภาครัฐและเอกชนให้แล้วเสร็จภายในเดือนพฤษภาคม 2567 และจะสามารถตรวจประเมินสถานประกอบกิจการที่ขอรับการรับรองมาตรฐานแรงงานไทยในงานขนส่งได้ในเดือนมิถุนายน-สิงหาคม 2567 จากนั้นกรมจะออกใบรับรองให้แก่สถานประกอบกิจการที่ปฏิบัติสอดคล้องตามข้อกําหนดมาตรฐานแรงงานไทยในงานขนส่งได้ในเดือน กันยายน 2567 ทั้งนี้ หากสถานประกอบกิจการสนใจขอรับรองมาตรฐานแรงงานไทยในงานขนส่ง มรท.8003-2566 สามารถติดต่อสอบถามข้อมูลเพิ่มเติม ได้ที่ สํานักพัฒนามาตรฐานแรงงาน กรมสวัสดิการและคุมครองแรงงาน โทรศัพท์ 0 2660 2108-9 สายด่วน 1546 หรือ http://tls.labour.go.th
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยังสั่งการดำเนินการต่อเนื่อง ประสานการทำงานเพื่อให้การช่วยเหลือตัวประกันชาวไทยที่เหลืออีก 8 คน จากเหตุการณ์ความไม่สงบในตะวันออกกลาง
วันพุธที่ 3 มกราคม 2567
03/01/2567
โฆษกรัฐบาลเผย นายกฯ ยังสั่งการดําเนินการต่อเนื่อง ประสานการทํางานเพื่อให้การช่วยเหลือตัวประกันชาวไทยที่เหลืออีก 8 คน จากเหตุการณ์ความไม่สงบในตะวันออกกลาง
โฆษกรัฐบาลเผย นายกฯ ยังสั่งการดําเนินการต่อเนื่องประสานการทํางานเพื่อให้การช่วยเหลือตัวประกันชาวไทยที่เหลืออีก 8 คนจากเหตุการณ์ความไม่สงบในตะวันออกกลาง
วันที่ 3 มกราคม 2567 นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยังสั่งการดําเนินการอย่างต่อเนื่อง ร่วมกับทุกหน่วยงานที่เกี่ยวข้อง ติดตามสถานการณ์ และประสานการทํางานกับทุกฝ่าย เพื่อให้การช่วยเหลือตัวประกันชาวไทยที่เหลืออีก 8 คน
“นายกรัฐมนตรียังดําเนินการต่อเนื่อง สั่งการการทํางาน และติดตามสถานการณ์ รวมทั้ง หยิบยกประเด็นนี้เพื่อขอรับการช่วยเหลือจากทุกส่วนที่มีช่องทาง ทั้งนี้ เพื่อช่วยเหลือตัวประกันชาวไทยให้ได้รับการปล่อยตัว โดยที่ผ่านมาช่วงสิ้นเดือนธันวาคม 2566 ได้หยิบยกเรื่องนี้ในการพบกับดาโตะ เซอรี อันวาร์ อิบราฮิม นายกรัฐมนตรีมาเลเซีย” นายชัย กล่าว
รัฐบาลไทย-ข่าวทำเนียบรัฐบาล-ข่าวดี กรมการจัดหางาน ร่วมกับ บ. ไทย สมายล์ บัส เสิร์ฟงาน 500 อัตรา ผ่านแพลตฟอร์ม “ไทยมีงานทำ”
วันพุธที่ 3 มกราคม 2567
03/01/2567
ข่าวดี กรมการจัดหางาน ร่วมกับ บ. ไทย สมายล์ บัส เสิร์ฟงาน 500 อัตรา ผ่านแพลตฟอร์ม “ไทยมีงานทํา”
กรมการจัดหางาน หารือร่วมกับบริษัท ไทย สมายล์ บัส จํากัด เสิร์ฟงาน 4 ตําแหน่ง 500 อัตรา สมัครง่าย ทุกที่ ทุกเวลา ผ่านแพลตฟอร์ม “ไทยมีงานทํา”
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กรมการจัดหางาน ได้เตรียมตําแหน่งงานว่างรองรับคนหางาน ผู้ว่างงาน และคนไทยทุกคนที่ต้องการมีงานทํา โดยลงพื้นที่หารือสถานประกอบการที่มีศักยภาพในการจ้างงาน มีสวัสดิการที่ดี เป็นบริษัทที่มีผู้ให้ความสนใจร่วมงานด้วยจํานวนมาก เพื่อบรรจุตําแหน่งงานลงใน แพลตฟอร์ม "ไทยมีงานทํา" เพื่อผู้ที่กําลังหางานจากทั่วประเทศสามารถใช้บริการได้อย่างสะดวก รวดเร็ว และไม่มีค่าใช้จ่าย โดยล่าสุดบริษัท ไทย สมายล์ บัส จํากัด ซึ่งเป็นผู้ให้บริการขนส่งผู้โดยสารด้วยรถประจําทางนวัตกรรมพลังงานไฟฟ้าในกรุงเทพมหานครและปริมณฑล ได้แจ้งความต้องการรับสมัครพนักงานจํานวนมาก ใน 4 ตําแหน่ง ได้แก่ กัปตันเมล์ (พนักงานขับรถ) บัสโฮสเตส (พนักงานต้อนรับ) พนักงานธุรการ และนายท่า มากกว่า 500 อัตรา เงินเดือน 18,000 – 30,000 บาท ตามตําแหน่งที่สมัคร โดยผู้ที่สนใจทํางานร่วมกับบริษัท ไทย สมายล์ บัส สามารถค้นหาและสมัครงานได้ที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” ของกรมการจัดหางาน ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย หรือติดต่อสอบถามโดยตรงได้ที่ บริษัท ไทย สมายล์ บัส จํากัด
สําหรับตําแหน่งงาน และคุณสมบัติที่บริษัท ไทย สมายล์ บัส เปิดรับสมัคร มี 4 ตําแหน่ง มากกว่า 500 อัตรา ดังนี้
1. กัปตันเมล์ (พนักงานขับรถ)
- อายุ 22 ปีขึ้นไป
- จบการศึกษา ระดับมัธยมศึกษาตอนต้นขึ้นไป หรือเทียบเท่า
- มีทักษะในการขับรถโดยสาร หรือรถบรรทุกขนส่งสินค้า
- มีใบอนุญาตขับรถประเภท 2 ขึ้นไป (ท2)
- สุขภาพร่างกายแข็งแรง ไม่มีโรคประจําตัวอันอาจก่อให้เกิดอันตรายขณะปฏิบัติงานได้
- บุคลิกภาพดี รักงานบริการ
- ไม่มีประวัติอาชญากรรม
- หากมีประสบการณ์การขับรถโดยสารไฟฟ้ามาก่อน จะได้รับการพิจารณาเป็นพิเศษ
2. บัสโฮสเตส (พนักงานต้อนรับ)
- อายุ 20 ปีขึ้นไป
- จบการศึกษา ระดับมัธยมศึกษาตอนต้นขึ้นไป หรือเทียบเท่า
- มีทักษะด้านการคํานวณ
- มีใบอนุญาตประจํารถ เก็บค่าโดยสาร
- สุขภาพร่างกายแข็งแรง ไม่มีโรคประจําตัวอันอาจก่อให้เกิดอันตรายขณะปฏิบัติงานได้
- บุคลิกภาพดี รักงานบริการ
- ไม่มีประวัติอาชญากรรม
- หากมีประสบการณ์การขับรถโดยสารไฟฟ้ามาก่อน จะได้รับการพิจารณาเป็นพิเศษ
3. พนักงานธุรการ
- อายุ 20 ปีขึ้นไป
- จบการศึกษา ระดับประกาศนียบัตรวิชาชีพขั้นสูง (ปวส.) ขึ้นไป หรือเทียบเท่า
- สามารถใช้งานคอมพิวเตอร์ และ โปรแกรม MS Office ได้เป็นอย่างดี
- สามารถใช้อุปกรณ์และเครื่องมือสํานักงานได้เป็นอย่างดี
- สามารถทํางานเป็นกะได้
4. นายท่า
- อายุ 30 ปีขึ้นไป
- จบการศึกษา ระดับอนุปริญญาขึ้นไป หรือเทียบเท่า
- สามารถบริหารจัดการ และวางแผนการเดินรถได้
- สามารถทํางานเป็นกะได้
- หากมีประสบการณ์ในงานเดินรถ-ขนส่งมาก่อน จะได้รับการพิจารณาเป็นพิเศษ
สําหรับทุกคนที่ต้องการมีงานทํา สามารถใช้บริการจัดหางานได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือเลือกหางานผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application หรือสอบถามข้อมูลเพิ่มเติมที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-วธ.เผยวัด ศาสนสถาน โบราณสถาน ชุมชนคุณธรรมและบุคลากรใน 3 จังหวัดทั้งนราธิวาส ปัตตานีและยะลาได้รับผลกระทบจากน้ำท่วมภาคใต้ ช่วยเหลือสนับสนุนเครื่องอุปโภคบริโภค
วันพุธที่ 3 มกราคม 2567
วธ.เผยวัด ศาสนสถาน โบราณสถาน ชุมชนคุณธรรมและบุคลากรใน 3 จังหวัดทั้งนราธิวาส ปัตตานีและยะลาได้รับผลกระทบจากน้ําท่วมภาคใต้ ช่วยเหลือสนับสนุนเครื่องอุปโภคบริโภค
วธ.เผยวัด ศาสนสถาน โบราณสถาน ชุมชนคุณธรรมและบุคลากรใน 3 จังหวัดทั้งนราธิวาส   ปัตตานีและยะลาได้รับผลกระทบจากน้ําท่วมภาคใต้ ช่วยเหลือสนับสนุนเครื่องอุปโภคบริโภค ประสานหน่วยงานที่เกี่ยวข้องดูแล กรมการศาสนาเร่งสํารวจศาสนสถาน ช่วยซ่อมแซมสถานที่-สาธารณูปโภค
วธ.เผยวัด ศาสนสถาน โบราณสถาน ชุมชนคุณธรรมและบุคลากรใน 3 จังหวัดทั้งนราธิวาส ปัตตานีและยะลาได้รับผลกระทบจากน้ําท่วมภาคใต้ ช่วยเหลือสนับสนุนเครื่องอุปโภคบริโภค ประสานหน่วยงานที่เกี่ยวข้องดูแล กรมการศาสนาเร่งสํารวจศาสนสถาน ช่วยซ่อมแซมสถานที่-สาธารณูปโภค
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า ได้รับรายงานจากสํานักงานปลัดกระทรวงวัฒนธรรม โดยกองตรวจราชการได้ดําเนินการสํารวจข้อมูลจากสํานักงานวัฒนธรรมจังหวัดในพื้นที่ภาคใต้ ซึ่งเกิดเหตุการณ์ฝนตกหนักถึงหนักมาก ระหว่างวันที่ 22 – 25 ธันวาคม 2566 จํานวน 5 จังหวัด ได้แก่ สงขลา สตูล นราธิวาส ปัตตานี และยะลา พบว่ามี 3 จังหวัดประกอบด้วย นราธิวาส ปัตตานี และยะลา ได้รับผลกระทบจากสถานการณ์อุทกภัยและมีเครือข่ายทางวัฒนธรรม บุคลากรและสถานที่ของสํานักงานวัฒนธรรมจังหวัดได้รับผลกระทบในภาพรวม 3 จังหวัด ได้แก่ วัด/ที่พักสงฆ์ 22 แห่ง มัสยิด/สุเหร่า 106 แห่ง ชุมชนคุณธรรม 49 แห่ง เครือข่ายวัฒนธรรม 1 กลุ่ม/ราย แหล่งเรียนรู้/โบราณสถาน 4 แห่ง และบุคลากรในสังกัด 21 ราย
รัฐมนตรีว่าการกระทรวงวัฒนธรรม กล่าวอีกว่า สํานักงานวัฒนธรรมจังหวัดทั้ง ๓ จังหวัดข้างต้น ได้ลงพื้นที่และให้การช่วยเหลือเยียวยา เครือข่ายทางวัฒนธรรม และบุคลากรของสํานักงานวัฒนธรรมจังหวัดที่ได้รับผลกระทบในเบื้องต้นแล้วด้วยการสนับสนุนถุงยังชีพ อาหาร น้ําดื่ม รวมถึงสิ่งของเครื่องใช้ที่จําเป็นอื่นๆ พร้อมทั้งได้ประสานงานหน่วยงานที่เกี่ยวข้องในพื้นที่ เพื่อให้การช่วยเหลือเยียวยา บรรเทาความเดือดร้อน และเข้าสู่มาตรการการช่วยเหลือต่างๆของรัฐบาลต่อไป นอกจากนี้ ได้ประสานสํานักงานวัฒนธรรมจังหวัดที่เกี่ยวข้องติดตามสถานการณ์อย่างใกล้ชิด และรายงานข้อมูลต่อเนื่องทุกวันจนกว่าสถานการณ์จะคลี่คลาย รวมถึงการประสานงานช่วยเหลือและให้กําลังใจเครือข่ายทางวัฒนธรรม ตลอดจนประสานหน่วยงานที่เกี่ยวข้องในพื้นที่ เพื่อประเมินความเสียหายและให้การช่วยเหลือฟื้นฟู
นายเสริมศักดิ์ กล่าวด้วยว่า ในส่วนของศาสนสถานที่ได้รับผลกระทบนั้น กรมการศาสนา อยู่ระหว่างเร่งดําเนินการสํารวจข้อมูลความเสียหาย เพื่อช่วยเหลือซ่อมแซมบูรณศาสนสถานที่จดทะเบียนถูกต้องตามกฎหมาย หรืออยู่ภายใต้องค์การศาสนาที่กรมการศาสนารับรอง โดยให้ความช่วยเหลือบูรณะซ่อมแซม อาคารสถานที่ที่ใช้ในการประกอบศาสนกิจ รวมถึงระบบสาธารณูปโภคที่จําเป็นในการประกอบศาสนกิจ เช่น ที่อาบน้ําละหมาด ห้องสุขา ระบบไฟฟ้า ระบบประปา เป็นต้น